Diari Oficial de la Generalitat Valenciana


Sumari del DOGV 4947, del 16-02-2005 (2005/1616)

Informació pública de l'estudi d'impacte ambiental i projecte bàsic de la nova dessaladora del Canal d'Alacant (AC/Alacant).
----------------------------------------------------------------------------------------------------------------------------

### Dades del document

Número de DOGV
:   4947

Data del DOGV
:   16-02-2005

Secció del DOGV
:   V. ALTRES ANUNCIS - E) MEDI AMBIENT

Número del document
:   2005/1616


Organisme emissor
:   Mancomunidad de Los Canales del Taibilla

Tipus de document
:   Anunci

Informació pública de l'estudi d'impacte ambiental i projecte bàsic de la nova dessaladora del Canal d'Alacant (AC/Alacant). [2005/S1616]
  
De conformitat amb el que establix el Reial Decret 1.131/1988, de 30 de setembre, pel qual s'aprova el Reglament per a l'execució del Reial Decret Legislatiu 1.302/1986, de 25 de juny, d'Avaluació d'Impacte Ambiental, modificat per la Llei 6/2001, de 8 de maig, així com en allò establit en el Reial Decret 1.997/1995, de 7 de desembre, pel qual s'establixen mesures per a contribuir a garantir la biodiversitat mitjançant la conservació dels hàbitats naturals i de la fauna i flora silvestre, se sotmet a informació pública l'estudi d'impacte ambiental i el projecte bàsic epigrafiat, durant el termini de 30 dies hàbils, comptadors a partir de la publicació d'este anunci en el Boletín Oficial del Estado i en el Diari Oficial de la Generalitat Valenciana, període durant el qual podrà ser examinat per qui ho desitge a fi de formular al·legacions.
  
Les obres de la nova dessaladora del Canal d'Alacant se situa en el terme municipal d'Alacant, i consistixen bàsicament en:
  
Presa d'aigua de mar: projectada mitjançant 65 drens d'una longitud mitjana de 25 metres, executats des d'un túnel de 1.034 metres de longitud i de secció 4 x 4,5 metres. Els drens aniran connectats a un pou de bombeig de dimensions 15 x 40 x 15 metres, des d'on s'impulsarà l'aigua de mar captada fins la planta dessaladora.
  
Planta dessaladora: situada en el paratge d'Agua Amarga, juntament a la dessaladora en servici, amb una capacitat de producció diària de 65.000 metres cúbics.
  
Impulsió d'aigua producte: fins als depòsits de Fontcalent, amb una longitud de 9.067 metres i 1.000 milímetres de diàmetre.
  
Ampliació del depòsit de Rabasa: mitjançant l'execució d'un nou depòsit de dues cambres amb una capacitat total de 100.000 metres cúbics, situat al recinte dels depòsits existents.
  
Escomesa elèctrica: executada des de la subestació d'El Palmeral d'Iberdrola a una tensió de 20.000 volts i amb un primer tram aeri de 1.720 metres i un altre tram soterrani de 2.200 metres.
  
Abocament diluït de l'aigua de rebuig: a la Cala de los Borrachos, mitjançant connexió a la conducció d'abocament de la dessaladora actual.
  
La documentació corresponent estarà a disposició dels interessats en els dies i hores hàbils d'oficina a la Mancomunidad de los Canales del Taibilla, situada al carrer Mayor, núm. 1, de Cartagena.
  
Les al·legacions que es consideren oportunes presentar hauran de dirigir-se a la Mancomunidad de los Canales del Taibilla per qualsevol dels mitjans que a l'efecte determina la Llei de Règim Jurídic de les Administracions i del Procediment Administratiu Comú.